histamín a lieky
Dobrý deň,môžu sa užívať tieto lieky pri Histamínovej intolerancii:
Piascledine,Dereflin, Neurol,Spiromon,Tebokan  a inhalátorový spray Alvesco.
Ďakujem zaodpoveď.
Dobrý deň,
ďakujeme za vašu otázku.
Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií.
Pre ľudí s diagnostikovanou HIT sú problémom lieky, ktoré fungujú ako uvoľňovače histamínu alebo ktoré blokujú jeho metabolizmus (navodzujú nefunkčnosť enzýmu DAO). Taktiež lieky, ktoré blokujú účinky vitamínu B6 (je potrebný pre aktivitu DAO) môžu spôsobovať ťažkosti.
Pri liekoch, ktoré uživate, neboli pozorované ťažkosti súvisiace s histamínovou intoleranciou. Je však dôležité vedieť, že pri mnohých liekoch nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky pri HIT u vás nemusia vyvolávať žiadne komplikácie.
Prajem pekný zvyšok dňa.
S pozdravom,
PharmDr. Anna Pacalajová